Douglas DC-2

Douglas DC-2 bolo dvojmotorové dopravné lietadlo vyrábané od roku 1934.

Lietadlo vychádzalo z prototypu DC-1 s niekoľkými úpravami – dlhším trup, 14 miestami pre cestujúcich a silnejšími motormi. Lietadlo ako prvá zakúpila spoločnosť TWA, stroj však zaujal aj ostatných amerických a európskych dopravcov a lietadlo taktiež objednali. Lietadlá pre európskych zákazníkov (KLM, LOT, Swissair, CLS a LAPE) sa montovali vo firme Fokker v Holandsku.

Aj keď bol typ neskôr zatienený úspechmi nasledovníka DC-3, bolo to prvé lietadlo, ktoré ukázalo, že pasažier môže cestovať pohodlne a bezpečne. Na dôkaz toho sa prvé lietadlo spoločnosti KLM (DC-2 PH-AJU) zúčastnilo pretekov MacRobertson Air Race medzi Londýnom a Melbourne. Z dvadsiatich účastníkov dorazilo druhé za lietadlom de Havilland DH.88. Cesta trvala DC-2 90 hodín a 13 minút; vo vzduchu bolo 81 hodín a 10 minút.

Použitie v Česko-Slovensku 
Celkovo päť strojov DC-2 bolo používaných aj spoločnosťou ČLS (Československá letecká společnost). Prvé dve lietadlá DC-2 (OK-AIA, OK-AIB) prepravca získal v roku 1936 a nasadil ich na linke Praha – Viedeň a Praha – Amsterdam. Lietadlo OK-AIA však bolo čoskoro zničené pri pristávaní v nepriaznivom počasí pri svojom prvom lete pod ČLS. Už koncom roku 1936 však bolo nahradené DC-2 OK-AIC. Po vzniku protektorátu stroje ČLS čoskoro dolietali, vzhľadom na skutočnosť že podľa ríšskeho leteckého práva mohla leteckú dopravu zabezpečovať výhradne spoločnosť Deutsche Lufthansa, ktorá prevzala zvyšné DC-2 spoločnosti ČLS. (, )

Varianty 
Niekoľko lietadiel DC-2 bolo vyrobených pre vojenské letectvo s dodatočnými úpravami:
 1 XC-32 – 16-ti miestne transportné lietadlo, neskôr lietajúce veliteľské stanovište.
 24 C-32A – pôvodne dopravné DC-2, používané armádou
 18 C-33 – Lietadlá upravené pre transport nákladu; na konci trupu mali odklápacie dvere.
 2 YC-34 – Lietadlo pre VIP, neskôr označené C-34.
 1 C-38  – Upravená verzia C-33 so smerovými plochami ako DC-3 poháňané motormi Wright R-1820-45 (930 ks / 694 kW). Pôvodne boli označené C-33A.
 35 C-39 – Lietadlo zložené z dielov pre DC-2 a DC-3. Poháňali ho motory Wright R-1820-55 (každý s výkonom 975 ks / 727 kW).
 1 C-41 – Lietadlo pre VIP s motormi Pratt & Whitney R-1830-21 (výkon 1 200 hp / 895 kW)
 1 C-42 – Lietadlo pre VIP s motormi Pratt & Whitney R-1830-21 o výkonu 1 200 hp (895 kW) každý, dve C-39 boli obdobne prestavané plus.
 1 R2D – transportné lietadlo pre US Navy.
 4 R2D-1 – transportné lietadlá pre US Navy.

Civilné letectvo 
DC-2A – Označenie dvoch DC-2 s motormi Pratt & Whitney Hornet.
DC-2B – Označenie dvoch DC-2, predaných do Poľska (LOT). Lietadlo poháňali dva britské motory Bristol Pegasus VI.

Dochované stroje 

V súčasnej dobe už žiadne z lietadiel DC-2 nie je v službe. Ale niekoľko strojov sa dochovalo:

 c/n 1404: Aviodrome museum v Lelystade, Holandsko vlastní posledný letuschopný DC-2. Je to bývalé lietadlo amerického námorníctva, nesie znaky KLM a niekedy je možné ho vidieť na leteckých akciách v Európe. Toto Lietadlo (N39165) je momentálne registrované v USA a je umiestnené v Houstone.
 c/n 1368: Bývalé lietadlo spoločnosti Pan Am, ktoré bolo používané spoločnosťou Douglas historical foundation pokiaľ ju v roku 1997 nekúpil Boeing. V súčasnosti je umiestnené v leteckom múzeu v Seattle. Tento stroj (N1934D) nedávno získal nový náter v Santa Maria v Kalifornii.
 c/n 1288: Lietadlo vlastní holandská spoločnosť Dutch Dakota Association. Lietadlo nie je letuschopné. Jeho prvým majiteľom bola spoločnosť Eastern Air Lines.
 Dve lietadlá sa nachádzajú v múzeách vo Fínsku (jedno v , druhé (c/n 1562) bez krídel je možné vidieť v ). 
 Tri lietadlá DC-2 sa zachovali v Austrálii. Lietadlo (c/n 1292) je jedno z desiatich DC-2, ktoré patrili spoločnosti Eastern Airlines, kým boli počas druhej svetovej vojny zakúpené austrálskym vojenským letectvom ako A30-9. V súčasnosti prechádza rekonštrukciou (Austrálske letecké múzeum).

Špecifikácie (DC-2)

Technické údaje 
Posádka: 2 – 3
Kapacita: 14 cestujúcich
Dĺžka: 
Rozpätie: 
Výška: 
Hmotnosť (prázdne lietadlo): 
Maximálna vzletová hmotnosť: 
Pohonná jednotka: 2× hviezdicový motor Wright Cyclone GR-F53, každý s výkonom 730 ks (540 kW)

Výkony 
Maximálna rýchlosť: /h
Dolet: 
Dostup: 
Stúpavosť: /s

Iné projekty

Externé odkazy 
 www.letadla.info - Douglas DC-2

Zdroj 

Dopravné lietadlá USA
Lietadlá Douglas